Marraskuun kaunokirjauutuuksissa antaudutaan roihuavan rakkauden vietäviksi, kokeillaan kommuunielämää aikuisten malliin, tunnelmoidaan kardemumman tuoksuista joulua ja heittäydytään vuoristoratamaisen villiin kyytiin lohikäärmelentäjien sotakorkeakoulussa. Tutustu kaikkiin kaunouutuuksiin Kirja-verkkokaupassa ja löydä uutta luettavaa.
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Marraskuun kaunokirjauutuuksia
Marraskuun kaunokirjauutuuksissa antaudutaan roihuavan rakkauden vietäviksi, kokeillaan kommuunielämää aikuisten malliin, tunnelmoidaan kardemumman tuoksuista joulua ja heittäydytään vuoristoratamaisen villiin kyytiin lohikäärmelentäjien sotakorkeakoulussa. Tutustu kaikkiin kaunouutuuksiin Kirja-verkkokaupassa ja löydä uutta luettavaa.
Osta tästä
# Rakkauden säännöt on tehty rikottaviksi
Ruma rakkaus
Myyntilistojen kuningattaren teos koukuttavasta intohimosta ja salatusta kivusta. Tate Collins on tunnollinen nuori nainen, joka pelaa aina varman päälle. Kun hän tapaa salaperäisen ja kuuman lentokapteenin Miles Archerin, hänen tasainen elämänsä järkkyy. Kyse ei ole rakkaudesta vaan vastustamattomasta kemiasta ja intohimoisesta seksistä. Järjestely on täydellinen, sillä Miles ei halua rakkautta eikä Tatella ole rakkaudelle aikaa. Kaikki on hyvin, kunhan Tate muistaa miehen säännöt: älä koskaan kysele menneisyydestä tai odota mitään tulevaisuudelta.
##### 28,90 € #####
Osta tästä
# Miten sujuu yhteisöelämä aikuisilta?
Hyvien ihmisten talo
Kun liki kuusikymppinen Mervi saa perinnön ja näkee parhaat päivänsä nähneen kunnanlääkärintalon myynti-ilmoituksen, hän päättää toteuttaa vanhan haaveensa. Mervi ostaa talon ja kerää nuoruutensa kommuunin ihmiset yhteen. Mervi, kahteen kertaan eronnut ydinperhe-epäonnistuja, päättää kerrankin onnistua. Riemukkaassa ja lämminhenkisessä yhteisösarjassa etsitään niin itseä, nuoruutta, perhettä kuin omaa roolia siinä. Tohtorilassa kurotutaan yli kynnysten, sukupolvierojen ja ennen kaikkea yli oman ja toistenkin mukavuusalueen.
##### 28,90 € #####
Osta tästä
# Rakastetun Kahvila Koivu-sarjan päätösosa
Kardemummajoulu
Pyhävirran kylässä kahvila Koivu valmistautuu jouluun lumen ja kovien pakkasten keskellä. Krisse ja Tommi liimaavat paperitonttuja kotinsa ikkunoihin ja suunnittelevat kevättä ja uutta elämänvaihetta. Krisselle tuleva muutos on paitsi onnellinen myös kipeä, etenkin kun tuntuu, etteivät kaikki hänen perheestään jaa hänen onneaan. Joulu tuo Pyhävirralle joukon vanhoja tuttuja ja paljon uusia suunnitelmia. Kunnan yhteistyökuvioiden myötä Pyhävirralle saapuu myös ihmisiä, joista osa aikoo löytää voimaeläimensä maaseudun rauhasta. Toimitukset alkaen 18.11.
##### 20,90 € #####
Ennakkotilaa
# Suosittu feelgood-sarja jatkuu
Vipinää ja villasukkia
Ulkona viima riepottelee syksyn lehtiä, ja majatalo Kontioranta kipuilee rahapulassa. Kun tuttu pariskunta haluaa varata majatalon juhlapaikaksi häilleen, Aava ja Petteri tarttuvat innolla tilaisuuteen. Morsiamen lukuisat toiveet pitävät ystävykset kiireisinä, sillä hääpäivä sovitaan jo tammikuulle. Samaan aikaan Aava kamppailee omien ristiriitaisten tunteidensa kanssa. Ilmassa on jo lupaus uudesta onnesta, mutta alkaako vanha suola janottaa? Toimitukset alkaen 18.11.
##### 20,90 € #####
Ennakkotilaa
# Sähäkkää jatkoa Siiveniskulle
Rautaliekki
Kierrokset kovenevat Rebecca Yarrosin kuuman ja koukuttavan fantasiabestsellerin jatko-osassa. Kaikki odottivat Violet Sorrengailin kuolevan ensimmäisenä vuonnaan Basgiathin sotakorkeakoulussa – niin oletti Violet itsekin. Mutta alussa vasta karsittiin heikkotahtoiset, epäkelvot ja huono-onniset. Kun lohikäärmelentäjien varsinainen koulutus alkaa, uusi varakomentaja ottaa henkilökohtaiseksi tehtäväkseen opettaa Violetille, kuinka mitätön Violet on – ellei hän petä rakastettuaan. Toimitukset alkaen 21.11.
##### 28,90 € #####
Ennakkotilaa
# Romanttisia matkoja menneeseen
Morsiusmekko
Eleanor Deveraux’n häät ovat vuoden 1929 seurapiiritapahtuma. Hänellä on henkeäsalpaava Pariisissa teetetty hääpuku ja sulhasena San Franciscon tavoitelluin poikamies. Elämä on silkkaa onnea, kunnes pörssiromahdus vie tuoreelta avioparilta kaiken. Eivätkä perheen koettelemukset pääty siihen. Tulevina vuosikymmeninä maailma mullistuu ja kohtalo riepottelee Deveraux’n sukua. Menneisyyden loistosta muistuttaa ainoastaan Eleanorin kallisarvoinen hääpuku, joka kulkee sukupolvelta toiselle, äideiltä tyttärille. Toimitukset alkaen 21.11.
##### 28,90 € #####
Ennakkotilaa
Kuningattaren lemmikki
Tulppaaneja kuninkaalle-romaanin koukuttava jatko-osa! Talvella 1685 Tukholman hovi saa hupia. Sulttaanilta tulleiden tulppaaninsipuleiden ohessa lahjoitetaan kuninkaalle nuori orjatar Lale, ”Tulppaani”. Nauru vaihtuu kateuteen, kun kuningatar ottaa tytön suosikikseen, nimeää tämän kaimakseen, Ulrikaksi, ja utelee tältä jopa vinkkejä sänkykamariin. Neito olisi itse neuvojen tarpeessa, kun menneisyydestä palaa pahamaineinen kaapparikapteeni, mies, jonka Ulrika jo pikkutyttönä aavisti sekä vaaralliseksi että vastustamattomaksi. Toimitukset alkaen 22.11.
##### 29,90 € #####
Ennakkotilaa
Ilmainen toimitus yli 35 € tilauksiin.
WSOY • Tammi • Johnny Kniga • Kosmos • Bazar • Docendo • Minerva • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste